Ondersoek ná reusekremetart gedeeltelik ineenstort | Maroela Media
Die Sunland-reusekremetart nadat dit gedeeltelik ineengestort het. Foto: ANA
'n Derde van die massiewe 22 m hoë boom met 'n omtrek van ongeveer 47 m het verlede week Donderdag ineengestort. Dié boom se stam het 'n deursnit van sowat 10,64 m. Die boom het jaarliks talle plaaslike en internasionale toeriste gelok.
Plantbioloë het intussen 'n swam op die boom ontdek. 'n Span van die Universiteit van Pretoria het monsters rondom en van die boom versamel en vir ontleding gestuur. Prof. Jolanda Roux, 'n plantbioloog, het gesê die kremetart het geen "simptome" getoon toe dit twee jaar terug ontleed is nie.
Prof. Roux stel van nader af ondersoek in. Foto: ANA
Volgens Roux was hulle hartseer toe hulle agtergekom het 'n gedeelte van die boom het ineengestort, maar dit is wel 'n geleentheid om te probeer vasstel wat die boom vernietig.
Heather van Heerden, wat saam met haar man die plaas besit waar die kremetart is, hoop die boom sal weer van die grond af begin groei. Hulle beplan om die stuk wat ineengestort het net so te los. Volgens Van Heerden het hulle geslaap toe hulle 'n baie harde geluid gehoor het wat hul huis as't ware geruk het.
Volgens Roux is die spesifieke swam op die boom die eerste van sy soort om op 'n kremetart aangetref te word.
Die kremetart verteenwoordig Suid Afrika post 1994.
Gaan julle nou vir my lag? Nou goed dan: Weens die onbeheerde grense van SA kan dit dalk wees dat die swam, indien dit die oorsaak is, op hierdie manier die land ingekom het? Is die swam ook buite ons landgrense nie op kremetarte teenwoordig waaroor ek twyfel? Een ding is seker dat Jan v Riebeeck nie so vêr noord was tydens sy verblyf aan die kaap, so ek glo nie die swam is afkomstig van die HOIK en het noord getrek die afgelope 364 jaar. Dalk weet die groot geskiedkundige J Z meer want apartheid is mos verantwoordelik vir… Lees meer »
Kremetart is poegaai! Die mensdom vernietig die aarde met veldbrande ens., en moeder Natuur huil elke dag saam met die bome( hul sê mos bome huil ook as hul moedeloos en ongelukkig voel)… Arme kremetart!
Hallo Maroela. Dankie vir die interessante storie. Dit is baie meer in lyn in my tipe belangstelling. Ek wil net sê dat die deursnit kan nie 47m wees nie maar wel die omtrek. Anders is die boom breër as wat hy hoog is…??
Jaun de Vries
Deursnee van 47m? Dit kan sekerlik nie wees nie. Maroela, bedoel julle nie dalk dat die omtrek 47m is nie?